CELEX: C2007/020/24
Language: da
Date: 2007-01-27 00:00:00
Title: Sag T-345/06: Sag anlagt den 4. december 2006 — Complejo Agrícola mod Kommissionen

27.1.2007   
            
            
               DA
            
            
               Den Europæiske Unions Tidende
            
            
               C 20/18
            
         Sag anlagt den 4. december 2006 — Complejo Agrícola mod Kommissionen
   (Sag T-345/06)
   (2007/C 20/25)
   Processprog: spansk
   Parter
   
      Sagsøger: Complejo Agrícola SA (Madrid, Spanien) (ved Sr. D.A. Menéndez Menéndez og Sra. Da. G. Yanguas Montero)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Søgsmålet antages til behandling.
            
         
               —
            
            
               De begærede dokumentbeviser anerkendes og undersøges.
            
         
               —
            
            
               Artikel 1 i, sammenholdt med bilag 1 til, Kommissionens beslutning af 19. juli 2006 annulleres delvist, for så vidt som den vedrører vedtagelsen af Acebuchales som en lokalitet af fællesskabsbetydning, og Complejo Agrícolas ejendomsret genindføres fuldt ud, for så vidt angår den del af grunden, som ikke opfylder de miljømæssige værdier, som kræves for en lokalitet af fællesskabsbetydning.
            
         
               —
            
            
               Kommissionen for De Europæiske Fællesskaber tilpligtes at betale Complejo Agrícolas omkostninger.
            
         Søgsmålsgrunde og væsentligste argumenter
   Denne sag vedrører en påstand om annullation af Kommissionens beslutning af 19. juli 2006 om vedtagelse i henhold til Rådets direktiv 92/43/EØF af listen over lokaliteter af fællesskabsbetydning i det mediterrane biogeografiske område (1), idet det anføres, at ES6120015 »Acebuchales de la Campiña sur de Cádiz« er en lokalitet af fællesskabsbetydning, ud fra den betragtning, at sagsøgeren er ejer af en grund, der er omfattet af denne lokalitet af fællesskabsbetydning.
   Til støtte for sine påstande, gør sagsøgeren gældende, at:
   
               —
            
            
               Kommissionen har overskredet sine beføjelser ved at udpege »Acebuchales de la Campiña sur de Cádiz« som en lokalitet af fællesskabsbetydning, hvilket har indvirkning på sagsøgerens grund som følge af ukorrekt anvendelse af kriterierne i bilag I, II og III til direktiv 92/43/EØF. Endvidere har Kommissionens ukorrekte anvendelse af kriterierne i bilag III til direktiv 92/43/EØF ført til udpegning som en lokalitet af fællesskabsbetydning af en stor del af det område, som tilhører sagsøgeren, og som er uden miljømæssig værdi, og proportionalitetsprincippet og legalitetsprincippet er derved tilsidesat.
            
         
               —
            
            
               Udpegningen har ført til en uretmæssig og uforholdsmæssig begrænsning af de tilhørende muligheder for at anvende og nyde godt af sagsøgerens ejendomsret i forbindelse med områder af grunden, der er berørt af lokaliteten af fællesskabsbetydning »Acebuchales de la Campiña sur de Cádiz«, som ikke har nogen miljømæssig værdi.
            
         
               —
            
            
               Sagsøgeren havde ikke mulighed for at deltage i proceduren for vedtagelsen af »Acebuchales de la Campiña sur de Cádiz« som en lokalitet af fællesskabsbetydning, hvilket udgør en tilsidesættelse af princippet om retten til at blive hørt og retssikkerhedsprincippet.
            
         
      (1)  EUT L 259 af 21.9.2006, s. 1.